《饮越客》
明代·张元凯

结客长安春暮时，掖垣杨柳尽垂丝。黄金无意归原涉，绿酒多情约魏其。

月下藩车聊把臂，花间缇骑自扬眉。不知燕市悲歌态，共唱吴歈倒接䍦。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。